<classify> Klabu ya Simba ilianza mchakato huo tangu wiki iliyopita ambapo vijana zaidi ya 300 walijitokeza na kuchujwa hadi kufikia 55 ambapo jana ilikuwa watajwe waliochaguliwa kujiunga na timu, lakini ilishindikana sababu waliofikia hatua hiyo wote walikuwa wazuri.Akizungumzia mchakato mzima wa utafutaji huo wa vipaji uliofanyika kwenye uwanja wa Karume Dar es Salaam, Mjumbe wa Kamati ya Utendaji wa klabu hiyo Said Tulliy alisema kuwa wameamua kusogeza mbele mchujo wa jana ili kuwapatia nafasi zaidi vijana kuongeza uwezo wao.Alisema kuwa kwa vijana wote walioingia katika 55 bora bado wanaonekana asilimia kubwa wanaweza kucheza vema na kama wangeamua kuwachuja jana wangejikuta wanaacha baadhi ya vipaji.Alisema kuwa lakini kati ya hao wapo ambao wameonekana kushindwa ambapo wataondolewa katika kundi hilo la wachezaji 55. Alisema kuwa kwa wale ambao watabakia watashindanishwa kesho la timu B ili kuwapata wachezaji wazuri zaidi na bado wataendelea kuchezeshwa tena ili kuwapata wachezaji wazuri zaidi.Najua kama tukiwaondoa leo jana basi ujue kuwa kutakuwa na vipaji zaidi ambavyo vitakuwa vimebaki kwa hiyo tunaona kuwa kwanza tuendelee kuwapa muda na sio kuwachuja leo ili angalau kuwapata wale wenye kustahili, alisema Tulliy.Aliongeza kuwa: Kwa kuanza kesho leo hadi Jumamosi ijayo vijana hawa watakuwa wamechezeshwa mechi nyingi ambapo Jumamosi watakuwa wameshapatikana wale wenye kuchukuliwa kujiunga na timu B.Kwa upande wake mmoja kati ya walimu wa Simba, Yusuph Macho alisema kuwa mchujo huo unaangalia zaidi vipaji vya wachezaji, uwezo wa kila mchezaji katika kuimudu nafasi yake pamoja na utimamu wa mwili.Alisema kuwa kwa siku nne wamepata wachezaji vijana zaidi ya 300 ambapo waliundwa kwenye timu ya wachezaji 11 kila moja na walikuwa wakicheza kwa dakika 55.Alisema kuwa kwa siku walikuwa wakicheza mechi mbili na wale walioonesha jitihada binafsi walichukuliwa na kuunda timu zao na kisha kuchuana tena hadi kufikia wachezaji hao 55 ambao jana ilikuwa watangazwe.Alisema kuwa kwa wachezaji watakaopatikana watacheza na timu B ya Simba iliyopo na kisha mwisho wa siku watapata wachezaji ambao watajiunga na timu hiyo huku wengine watakaobakia watapelekwa kwenye timu C ya Simba.Hii ni programu ya kuwasaidia zaidi wanafunzi hawa kwa kuwa kwanza wanaandaliwa vema zaidi kisoka na inasaidia kuwapatia fursa wachezaji hawa kuchukuliwa hata na timu nyingine za mikoani kama wataonekana kuwa wanaweza zaidi ila watakuwa tayari wameshachukuliwa na Simba B, alisema mwalimu huyo.Aliongeza kuwa kwa kuongezwa kwa muda huo ni ishara zaidi kuwa wachezaji hao wanaweza kujifua zaidi ili kuongeza ushindani katika mchezo huo.  <topic>: michezo 